da en da nl ca da da de es da da da da da da da da da da da da da da da da da da en da en nb nb nb nb da da da da de da da da da da da da da da da da da da nl da en da da es nl da
Status quo på erhvervsvenligheden i Herlev Kommune | DI Hovedstaden
6.9.2022 19:30:00 CEST | DI Hovedstaden
Hvert år måler Dansk Industri erhvervsvenligheden i alle landets kommuner, og i Herlev Kommune vurderer de lokale virksomheder, at udviklingen står stille. På ranglisten indtager kommunen en placering som nr. 67. Det er en lille forbedring fra sidste års 68. plads.
Den stort set uændrede placering samlet set dækker over, at Herlev Kommune klarer sig meget forskelligt i kategorierne i erhvervsvenlighedsanalysen.
Bedst klarer Herlev Kommune sig på arbejdskraftsområdet, hvor Herlev Kommune går kraftigt frem i årets DI-måling. Behovet for tilstrækkelig og kvalificeret arbejdskraft er samtidig det område, som flest virksomheder i Herlev Kommune peger på, at kommunen bør prioritere højest.
- Det er positivt, at Herlev Kommune viser vejen i forhold til at sikre virksomhederne adgang til kvalificeret arbejdskraft. Mangel på dygtige medarbejdere er en af flaskehalsene for at skabe vækst og indtjening i virksomhederne, der sikrer den lokale velfærd. Denne positive tendens i årets måling kan Herlev Kommune afgjort bygge videre på, siger DI Hovedstadens formand, Peter Lanng Nielsen.
Næstflest virksomheder i Herlev Kommune peger på infrastruktur og transport som det område, kommunen bør prioritere højest.
- Det er ærgerligt, at Herlev Kommune går tilbage på infrastruktur og transport, når det prioriteres så højt af virksomhederne. Jeg bider mærke i, at det særligt er prioriteringen af det kommunale vejnet, der halter i Herlev Kommune. Her er der rum for forbedring, siger Peter Lanng Nielsen.
Tilbagegang er der også på uddannelsesområdet, hvor Herlev Kommune i år rangerer som nr. 79 i DI-målingen. Det er blandt andet et udtryk for, at væsentlig færre unge vælger en erhvervsuddannelse end tidligere.
- Efter en årrække hvor omkring hver femte unge i Herlev har valgt en erhvervsuddannelse, er andelen i år helt nede på 15 procent. Det er ærgerligt for de unge, fordi de går glip af gode og spændende jobmuligheder - og for virksomhederne, der får vanskeligere ved at finde de dygtige faglærte, de har så meget brug for. Derfor er der brug for flere indsatser, der kan få de unge til at vælge at uddanne sig som tømrere, snedkere eller industriteknikere, siger Mads Raaschou, formand for DI Byggeri Hovedstaden.
FAKTA OM LOKAL ERHVERVSVENLIGHED 2022
DI’s undersøgelse, Lokal Erhvervsvenlighed 2022, er Danmarks største undersøgelse af kommunernes erhvervsvenlighed. Det er 13. år i træk, DI laver en undersøgelse af den lokale erhvervsvenlighed.
7.915 virksomheder inden for DI’s brancher, blandt andet fremstilling, byggeri, transport, fødevarer, engroshandel, rådgivning og service, har svaret på undersøgelsen.
Undersøgelsen er sammensat af to typer af indikatorer: Et spørgeskema til virksomheder samt statistik. Typerne af indikatorer vægter 50/50 i kategorierne.
Resultaterne er opdelt i ti kategorier, der belyser forskellige centrale områder i de lokale erhvervsvilkår. Dette gør det muligt at se, hvordan kommunerne klarer sig på forskellige områder og ikke kun samlet set.
93 ud af landets 98 kommuner er inkluderet i undersøgelsen. De fem mindre kommuner Samsø, Langeland, Ærø, Læsø og Fanø deltager ikke, da det ikke er muligt at indhente et tilstrækkeligt antal svar i disse kommuner.
Analysen fra DI måler erhvervsvenligheden i danske kommuner. Virksomhederne i 17 ud Hovedstadens 28 kommuner vurderer, at arbejdskraft bør være kommunernes topprioritet til at sikre vækst i fremtiden. Resultatet bekræfter, at mangel på kvalificeret arbejdskraft er den helt store udfordring for dansk erhvervsliv.
Som i de foregående år klarer hovedstadskommunerne sig generelt ikke så godt, når man sammenligner med resten af landet. Ud af de 93 kommuner, der indgår i undersøgelsen, er gennemsnitsplaceringen for hovedstadskommunerne nr. 67. Den mest erhvervsvenlige kommune i regionen er Ballerup med en placering som nr. 21., mens den mindst erhvervsvenlige er Gribskov på 92. pladsen.
Følg Dansk Industri på:
Ditte Rieland, presserådgiver, tlf. 2246 7822
Ron Amir, chefkonsulent i DI Hovedstaden, tlf. 5213 2321
Peter Lanng Nielsen, formand i DI Hovedstaden, tlf. 4046 4790
Mads Raaschou, Formand i DI Byggeri Hovedstaden, tlf. 2844 0088
Information om DI Hovedstaden
Følg pressemeddelelser fra DI Hovedstaden
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra DI Hovedstaden
Frederikssund Kommune er en af de mindst erhvervsvenlige kommuner i Hovedstaden6.9.2022 19:30:00 CEST | Pressemeddelelse
Hvert år måler DI erhvervsvenligheden i landets kommuner, og Frederikssund Kommune ligger i år nr. 87 på ranglisten. Det er kommunens hidtil dårligste placering i målingen og et markant fald i placeringen siden 2018, hvor den lå på en 39. plads.
Fortsat lav placering til Helsingør Kommune i DI-måling af erhvervsvenlighed6.9.2022 19:30:00 CEST | Pressemeddelelse
Hvert år måler Dansk Industri erhvervsvenligheden i alle landets kommuner, og i Helsingør Kommune vurderer de lokale virksomheder, at kommunen har forbedret sig en smule i forhold til sidste år. Helsingør Kommune indtager nu en 84. plads mod sidste års placering som nr. 89.
Det offentlig-private samarbejde blomstrer i Hvidovre Kommune6.9.2022 19:30:00 CEST | Pressemeddelelse
En ny analyse af den lokale erhvervsvenlighed fra DI viser, at Hvidovre Kommune siden sidste år er faldet seks pladser tilbage til en 48. plads over landets mest erhvervsvenlige kommuner i år.
Lokal Erhvervsvenlighed 2022: Markant tilbagegang for Glostrup6.9.2022 19:30:00 CEST | Pressemeddelelse
DI er netop kommet med en ny måling, der kortlægger den lokale erhvervsvenlighed. Glostrup går markant tilbage og ender på en samlet 71. plads. Det betyder, at kommunen går 23 pladser tilbage fra sidste års 48. plads.
Ny DI-måling: Erhvervsvenligheden skraber bunden i Gribskov Kommune6.9.2022 19:30:00 CEST | Pressemeddelelse
Med en placering som nummer 92 er Gribskov Kommune tæt på bundplaceringen i DI’s årlige måling af kommunernes erhvervsvenlighed. Kommunen scorer lavt på stort set alle indikatorer.
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022